કોઈએ કહ્યું છે કે ઈશ્વરને સામાન્ય માણસ વધારે પ્રિય છે એટલે એણે સામાન્ય માણસો જ વધારે પેદા કર્યા છે. હું આ વાત સાથે સંપૂર્ણ સહમત છું અને આપણે આ સામાન્યો જોઈને ધારણા બાંધી લઈએ છીએ કે સ્ત્રી બિચારી છે અથવા નિર્બળ છે. માત્ર સામાન્યના સમૂહને જોઈને ધારણા બાંધવાની હોય તો આ જ વાત પુરુષ માટે પણ એટલી જ લાગુ પડે. સ્નાયુબળ હોવા છતાં અનેક ક્ષેત્રે, અનેક બાબતે એ ‘બિચારા’ની જિંદગી જીવતો જ હોય છે. એને બિચારો બનાવવા માટે એક માવાની પડીકી કે સિગારેટ કે દારૂની એકાદ પ્યાલીયે કાફી છે !